આ અમેરિકા અને અન્ય દેશોમાં થયેલા સંશોધનના આંકડા છે, આપણે ત્યાં ઘર, બાળકો અને કારર્કિદી વચ્ચે સમતોલન જાળવતી સ્ત્રીઓની પાસે પોતાના માટે સમય કાઢવો અશક્ય હોય છે. અમેરિકન સાયકોલોજિકલ એસોસિએશને કરેલા સંશોધનમાં એવું પણ જાણવા મળ્યું હતું કે ૫૪ ટકા પરિણીત મહિલાઓને રડવાનું મન થાય છે જ્યારે ૩૩ ટકા અપરિણીત મહિલાઓને રડવાની ઇચ્છા થતી હોય છે. ૫૨ ટકા પરિણીત મહિલાઓને ગુસ્સો, ચીડિયાપણું અને હતાશા અનુભવાય છે. જ્યારે ૩૫ ટકા અપરિણીત મહિલાઓ આવો અનુભવ કરતી હોય છે. જોકે એક આશા દરેક મહિલાઓને છે કે ભવિષ્યમાં બદલાવ આવશે અને તેમની દીકરીઓએ આ તકલીફો નહીં સહેવી પડે. પણ આ માનસિકતા પુરુષોની તો જ બદલાશે જો સ્ત્રીઓ પોતાની માનસિકતા બદલશે અને પોતાની દીકરીઓની માનસિકતા બદલશે.